डेढ़ साल बाद आखिर शुरू हुआ रामनेर रोड का काम
भास्कर न्यूज| मदनगंज-किशनगढ़
पिछलेडेढ़ साल से उठापटक और कईं बाधाओं के बाद आखिर बुधवार को रामनेर रोड का काम शुरू हो गया। पहली बार सुबह डामरीकरण का कार्य किया गया। मौके पर पार्षद सलीम मोहम्मद ने खड़े रहकर डामरीकरण का कार्य कराया और हो रहे काम की गुणवत्ता को देखा।
जानकारी के अनुसार पिछले डेढ़ साल से रामनेर रोड का काम अटका पड़ा था। भारी विरोध के बाद कभी काम शुरू होता लेकिन अडचनाें के कारण बंद हो जाता। कभी बारिश के कारण काम रूका रहा तो कभी ठेकेदार ने देरी की। बाद में नगर परिषद, जलदाय विभाग और विद्युत निगम की आपसी खींचतान के कारण काम अटका पड़ा था। कईं बार ज्ञापन, विरोध प्रदर्शन दिए जा चुके लेकिन कार्रवाई नहीं हुई। भास्कर ने प्रमुखता से रामनेर रोड के मुद्दें को उठाया। इसके बाद प्रशासन हरकत में आया। आखिर बुधवार को डामरीकरण का काम शुरू हो गया। मौके पर पार्षद सलीम मोहम्मद अन्य पदाधिकारी पहुंच गए और खड़े रहकर काम करवाया। निर्माण कार्य में उपयुक्त होने वाली निर्माण सामग्री की क्वालिटी को देखा।
bho_Deva bho_Deva hin_Deva hin_Deva